Pápa Város Önkormányzata Képviselőtestületének

36/2020. (XII.21.) önkormányzati rendelet

Pápa Város Önkormányzata Képviselőtestületének Szervezeti és Működési Szabályzatáról szóló 26/2014. (X.22.) önkormányzati rendelet módosításáról

Pápa Város Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében, a veszélyhelyzet kihirdetéséről szóló 478/2020. (XI.3.) Korm. rendelettel kihirdetett veszélyhelyzetben, az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában foglalt feladatkörében eljárva a következőket rendeli el:

**1. §**

Pápa Város Önkormányzata Képviselőtestületének Szervezeti és Működési Szabályzatáról szóló 26/2014 (X.22.) önkormányzati rendelet (a továbbiakban: Rendelet) 6. alcíme helyébe a következő alcím lép:

**„6. A helyi önkormányzati képviselők, a bizottsági tagok és a tanácsnok tiszteletdíja”**

**2. §**

A Rendelet 30. § (2) bekezdése helyébe a következő rendelkezés lép:

„(2) Az (1) bekezdésben foglaltak szerint kell eljárni, ha a képviselő a képviselőtestület, a bizottsági tag a bizottság ülésén nem jelenik meg és előzetesen, illetve ha az akadályoztatásról a képviselőtestület vagy a bizottság ülésének napján szerez tudomást, az ülést követő két napon belül alapos okkal nem menti ki magát.”

**3. §**

(1) A Rendelet 39. § (5) bekezdés 8. pontja helyébe a következő rendelkezés lép:

(A Humánerőforrás Bizottság a köznevelés és a közművelődés területén)

„8. vizsgálja az önkormányzat köznevelési intézményének személyi és tárgyi feltételeit,”

(2) A Rendelet 39. § (5) bekezdés 10. és 11. pontja helyébe a következő rendelkezések lépnek:

(A Humánerőforrás Bizottság a köznevelés és a közművelődés területén)

„10. közreműködik az önkormányzat kulturális és köznevelési célkitűzéseinek kidolgozásában és megvalósításában,

11. javaslatot tesz az önkormányzati fenntartású óvodák szolgáltatásainak igénybevételével kapcsolatos kérdésekben;”

(3) A Rendelet 39. § (5) bekezdés 17. pontja helyébe a következő rendelkezések lépnek:

(A Humánerőforrás Bizottság a köznevelés és a közművelődés területén)

„17. figyelemmel kíséri a város köznevelési, oktatási és kulturális tevékenységét,”

**4. §**

A Rendelet 39. §-a a következő bekezdéssel egészül ki:

„(8) A Humánerőforrás Bizottság véleményezi a köznevelési, oktatási, kulturális és sport feladatokra biztosított költségvetési előirányzatokat.”

**5. §**

(1) A Rendelet 47. § (2) bekezdés a) és b) pontja helyébe a következő rendelkezések lépnek:

(A jegyző gondoskodik az önkormányzat működésével kapcsolatos feladatok ellátásáról:)

„a) előkészíti a képviselőtestület és a bizottságok elé kerülő előterjesztéseket,

b) ellátja a képviselőtestület és a bizottságok szervezési és ügyviteli tevékenységével kapcsolatos feladatokat,”

(2) A Rendelet 47. § (2) bekezdés d) pontja helyébe a következő rendelkezés lép:

(A jegyző gondoskodik az önkormányzat működésével kapcsolatos feladatok ellátásáról:)

„d) gondoskodik a képviselőtestületi ülés és a bizottságok ülései jegyzőkönyvének elkészítéséről,”

**6. §**

Hatályát veszti a Rendelet

1. 29. § (6) bekezdése,
2. 39. § (5) bekezdés 2. pontja,
3. 39. § (5) bekezdés 13. pontja,
4. 39. § (5) bekezdés 16. pontja,
5. 8. alcíme,
6. 2. melléklet 3. pont,
7. 3. melléklete.

**7. §**

Ez a rendelet 2021. január 1-jén lép hatályba.

Pápa, 2020. december 21.

Dr. Áldozó Tamás Dr. Nagy Krisztina

polgármester jegyző